
Narva Pähklimäe Gümnaasiumi direktori ametisse kinnitamine

1. Asjaolud ja menetluse käik

Narva Linnavalitsuse 15.11.2017. a korraldusega nr 1144-k kuulutati välja konkurss Narva Pähklimäe Gümnaasiumi direktori vaba ametikoha täitmiseks.
Konkursikomisjonile läbivaatamiseks laekus 1 sooviavaldus. Vjatšeslav Konovalov esitas nõuetekohase taotluse koos teiste konkursiteates nõutavate dokumentidega.  Pärast edukat  konkursi läbimist otsustas konkursikomisjon 10.01.2018. a toimunud koosolekul tunnistada Vjatšeslav Konovalovi kandidatuur Narva Pähklimäe Gümnaasiumi direktori ametikohale sobivaks ning esitada ta Narva Linnavalitsusele direktori ametisse kinnitamiseks.
2. Õiguslikud alused

2.1. Põhikooli- ja gümnaasiumi seaduse § 71 lõike 4 alusel kehtestab direktori vaba ametikoha täitmiseks korraldatava konkursi läbiviimise korra kooli pidaja.
2.2. Narva Linnavalitsuse 13.11.2013. a määruse nr 38 „Konkursi läbiviimise kord üldhariduskooli direktori, koolieelse lasteasutuse direktori ja huvikooli direktori vaba ametikoha täitmiseks“ § 7 lõike 13 alusel kinnitab konkursi võtnud isiku ametisse Narva Linnavalitsus.

3. Otsus

Kinnitada Vjatšeslav Konovalov Narva Pähklimäe Gümnaasiumi direktori ametisse.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

